സുറിയാനി ഓർത്തഡോക്സ്‌ സഭ

**സുറിയാനി ഓർത്തഡോക്സ്‌ സഭ**, അഥവാ **പാശ്ചാത്യ സുറിയാനി സഭ** അല്ലെങ്കിൽ **യാക്കോബായ സഭ**, ഓറിയന്റൽ ഓർത്തഡോക്സ് സഭകളിൽ ഉൾപ്പെടുന്ന ഒരു ആഗോള സ്വയംശീർഷക സഭയാണ്‌. കേരളത്തിലുൾപ്പടെ ലോകമെമ്പാടും അനുയായികളുള്ള ഈ സഭയുടെ ആസ്ഥാനം ഇപ്പോൾ സിറിയയിലെ ദമാസ്ക്കസിലാണ്‌. ക്രിസ്തു സംസാരിച്ച ഭാഷയായ അരമായഭാഷയുടെ പ്രാദേശിക ഭാഷാരൂപമായ പാശ്ചാത്യ സുറിയാനിയാണ്‌ ഈ സഭയുടെ ഔദ്യോഗിക ആരാധനാഭാഷ. സുറിയാനി ഓർത്തഡോക്സ്‌ സഭയുടെ കുർബാന ഈ ഭാഷയിൽത്തന്നെയാണ്‌ നിർവഹിക്കപ്പെടുന്നത്  ഈ സഭയുടെ ഔദ്യോഗിക നാമം സുറിയാനിയിൽ "*ഇദ്തോ സുറിയൊയ്‌ തോ ത്രീശൈ ശുബ്‌ ഹോ*" എന്നാണ്‌.

## പേര്
സുറിയാനി ഓർത്തോഡോക്കോസ് സഭയുടെ ഔദ്യോഗിക ഭാഷ സുറിയാനിയാണ്, ആയതിനാൽ ഈ സഭയെ  എന്നും അഭിസംബോധന ചെയുന്നു. എ. ഡി 2000 മുതൽ വിശുദ്ധ സുന്നഹദോസിനു ശേഷം ഈ സഭയെ ഔദ്യോഗികമായി   എന്ന് അഭിസംബോധന ചെയുന്നു.

## ആഗോള സഭ
സുറിയാനി ഓർത്തഡോക്സ്‌ സഭയുടെ പരമാധ്യക്ഷൻ അന്ത്യോക്യാ പാത്രിയാർക്കീസ്‌ ആണ്‌. സഭയുടെ ഇപ്പോഴത്തെ പരമാദ്ധ്യക്ഷൻ ഇഗ്നാത്തിയോസ്‌ അപ്രേം ദ്വിതീയൻ പാത്രിയാർക്കീസ്‌ ബാവായാണ്‌. ഇദ്ദേഹം 2014 മെയ്‌ പതിനാലാം തിയതിയാണ്‌ സഭാതലവനായി സ്ഥാനാരോഹണം ചെയ്യപ്പെട്ടത്‌. ഇപ്പോൾ സഭക്ക്‌ 26 അതിഭദ്രാസനങ്ങളും 11 പാത്രിയർക്കാ പ്രതിനിധി ഭരണകേന്ദ്രങ്ങളും ഉണ്ട്‌. കണക്കുകളനുസരിച്ച്‌ ലോകമെമ്പാടുമായി 55,00,000 അംഗങ്ങളുണ്ട്‌.

## സഭാ തലസ്ഥാനം
സുറിയാനി ഓർത്തഡോക്സ്‌  സഭയുടെ തലസ്ഥാനം ക്രി.വ. 518 വരെ അന്ത്യോഖ്യയിൽ ആയിരുന്നു. എന്നാൽ ഇത് മത പീഡനങ്ങളാലും മറ്റ് പല കാരണങ്ങളാലും മെസപ്പൊട്ടോമിയയിലെ പല ദയറാകളിലേക്കും മാറ്റി സ്ഥാപിക്കപ്പെടുകയുണ്ടായി. ഇത് പതിമൂന്നാം നൂറ്റാണ്ടിൽ തുർക്കിയിലെ മർദീനടുത്തുള്ള ദയർ അൽ-സഫ്രാനിലേക്ക് മാറ്റപ്പെടുകയുണ്ടായി.  അവിടെ നിന്ന് 1959-ഇൽ ഇപ്പോൾ തലസ്ഥാനമായിരിക്കുന്ന ദമാസ്ക്കസിലേക്ക് മാറ്റുകയുണ്ടായി. 
ഇപ്പോൾ സിറിയയിലെ രാഷ്ട്രിയ പ്രശ്നങ്ങളാൽ പ. പാത്രിയർക്കിസ് ഇഗ്നാത്തിയോസ് അപ്രേം ദ്വിതീയൻ ബാവ ലബനോനിൽ താമസിച്ചുവരുന്നു.

## ചരിത്രം

റോമാ സാമ്രാജ്യത്തിന്റെ മൂന്ന് തലസ്ഥാനങ്ങളിൽ ഒന്നും പുരാതന സിറിയയുടെ തലസ്ഥാനവും ആയ അന്ത്യോക്യായിലെ സഭയുടെ പിന്തുടർച്ചക്കാരാണ് ഇന്നത്തെ സുറിയാനി ഓർത്തഡോക്സ് സഭയുടെ അംഗങ്ങൾ. ഈ നഗരത്തിൽ സുവിശേഷം അറിയിച്ചത് യഹൂദരുടെ പീഡനകാലത്തിന് ശേഷം യെരുശലേമിൽ നിന്ന്  ഓടിപ്പോന്ന ക്രിസ്തുവിന്റെ ശിഷ്യർ തന്നെയാണ്. വി. സ്തേഫാനോസിന്റെ രക്തസാക്ഷിത്വ മരണ ശേഷം പൗലോസും ബർന്നബാസും അന്ത്യോക്യ സന്ദർശിച്ചു. ഇവർ ഏകദേശം ഒരു വർഷക്കാലം ഇവിടെ താമസിച്ച് സുവിശേഷം അറിയിച്ചു. ഇത് പത്രോസ് ഇവിടെ വന്ന് സുവിശേഷം അറിയിക്കുകയും തന്റെ സിംഹാസനം സ്ഥാപിക്കുകയും ചെയ്തതിന് ശേഷം ആണ്. [

## യാക്കോബായ സഭ
യാക്കോബായ എന്ന സുറിയാനി വാക്കിനർത്ഥം യാക്കോബ് ബുർദാനയുടെ സഭ എന്നാണ്. യാക്കോബായ സഭ എന്ന പ്രയോഗം സാധാരണയായി സുറിയാനി ഓർത്തഡോക്സ് സഭയെ വിളിച്ചു വരുന്ന പേരാണ്. ഈ പ്രയോഗം ഇപ്പോൾ കേരളത്തീൽ മാത്രമാണ് ഉപയോഗിച്ച് വരുന്നത്. ആറാം നൂറ്റാണ്ടിൽ ജീവിച്ചിരുന്ന പൗരസ്ത്യ സഭാദ്ധ്യക്ഷനായിരുന്നു യാക്കോബ് ബുർദാന. 

## കേരളത്തിലെ സഭ

കാതോലിക്കാ പ്രാദേശിക മേലദ്ധ്യക്ഷനായുള്ള യാക്കോബായ സുറിയാനി ക്രിസ്ത്യാനി സഭയും, പാത്രിയർക്കീസ് നേരിട്ടു് ഭരിയ്ക്കുന്ന സിംഹാസനപ്പള്ളികളും പൗരസ്ത്യ സുവിശേഷ സമാജം,ക്നാനായ ഭദ്രാസനം,വിശാല ഇന്ത്യൻ അതിരൂപത തുടങ്ങിയവയും ചേർന്നതാണു് സുറിയാനി ഓർത്തഡോക്സ്‌ സഭയുടെ കേരള ഘടകം.പരിശുദ്ധ ഇഗ്നാത്തിയോസ്‌ അപ്രേം ദ്വിതീയൻ പാത്രിയാർക്കീസ്‌ ബാവയുടെ പരമാദ്ധ്യക്ഷതയിലുള്ള സുറിയാനി ഓർത്തഡോക്സ് സഭയുടെ മലങ്കര അതിഭദ്രാസനമാണ്‌ യാക്കോബായ സുറിയാനി ക്രിസ്ത്യാനി സഭ. യാക്കോബായ സുറിയാനി ക്രിസ്ത്യാനി സഭയുടെ  പ്രാദേശിക തലവന്റെ ഔദ്യോഗിക നാമം പൗരസ്ത്യ കാതോലിക്കായെന്നാണ്. ഇപ്പോഴത്തെ കാതോലിക്ക ശ്രേഷ്ഠ ബസേലിയോസ്‌ ജോസഫ്  ബാവ 2025 മാർച്ച് 25 നാണ് വഴിക്കപ്പെട്ടത്. പരിശുദ്ധ ഇഗ്നാത്തിയോസ്‌ അപ്രേം ദ്വിതീയൻ പാത്രിയാർക്കീസ്‌ ബാവയാണ് അദ്ദേഹത്തെ പൗരസ്ത്യ കാതോലിക്കായായി വഴിച്ചത്.

യാക്കോബായ സുറിയാനി ഓർത്തോഡോക്സ് സഭയുടെ കാതോലിക്ക, സുറിയാനി ഓർത്തോഡോക്സ് സഭയുടെ ഭരണഘടനാപ്രകാരം രണ്ടാം സ്ഥാനിയും, പരിശുദ്ധ പാത്രിയർക്കിസ് ബാവായുടെ പ്രധിനിധിയുമാണ്. ആഗോള സുറിയാനി ഓർത്തോഡോക്സ് സഭയിൽ ശ്രേഷ്ഠ കാതോലിക്ക ബാവയുള്ളപ്പോൾ പരിശുദ്ധ പാത്രിയർക്കിസ് ബാവക്കു ശേഷം നിർബന്ധമായും ശ്രേഷ്ഠ കാതോലിക്കബാവയെ സ്മരിക്കണം.

## അവലംബം


## പുറമേയ്ക്കുള്ള കണ്ണികൾ
# യാക്കോബായ സുറിയാനി സഭ'''.'''ഓർഗ്
# യാക്കോബായ സുറിയാനി സഭയുടെ വാർത്താ  വെബ്സൈറ്റ്
# യാക്കോബായ ഓൺലൈൻ ക്മ്മ്യൂണിറ്റി
# സുറിയാനി സഭയുടെ അനൌദ്ദ്യോഗിക വെബ്സൈറ്റ്
# നിരണം ഭദ്രാസന വെബ്സൈറ്റ് 
# കോട്ടയം ഭദ്രാസന വെബ്സൈറ്റ് 
# കോച്ചി ഭദ്രാസന വെബ്സൈറ്റ് 
# കോല്ലം ഭദ്രാസന വെബ്സൈറ്റ്  
# ഇടുക്കി ഭദ്രാസന വെബ്സൈറ്റ്  
# മൈലാപ്പൂർ ഭദ്രാസന വെബ്സൈറ്റ്  
# മലബാർ ഭദ്രാസന വെബ്സൈറ്റ്  
#  ഡൽഹി ഭദ്രാസന വെബ്സൈറ്റ്  
#  സെമിനാരി വെബ്സൈറ്റ്  
#  യൂത്ത് അസോസിയേഷൻ വെബ്സൈറ്റ്  
# മാവേലിക്കര പടിയോല 
# പ. പരുമല തിരുമേനിയുടെ(ഗീവർഗ്ഗീസ് മോർ ഗ്രീഗോറിയോസ്) ശൽമൂസ 
# വൈദികരുടെ വസ്ത്രധാരണം
# ബസേലിയോസ് പൗലോസ് ദ്വിതിയൻ കാതോലിക്ക ബാവായുടെ സ്മാരക വെബ്സൈറ്റ് 
# ആമേരിക്കൻ ഭദ്രാസന വെബ്സൈറ്റ്
# വിശ്വാസ സംരക്ഷകൻ(ദ്വൈവാരിക)  
# മലങ്കര അസ്സോസിയേഷൻ 

## പുറമേയ്ക്കുള്ള കണ്ണികൾ (പള്ളികൾ)
# ചെന്നിത്തല ഹോറേബ് പള്ളി 
# ചേപ്പാട് കോച്ചുപള്ളി 
# മഞ്ഞിനിക്കര ബാവായുടെ സ്മാരക വെബ്സൈറ്റ് 
# മഞ്ഞിനിക്കര ദയറായുടെ വെബ്സൈറ്റ് 
# പാണംപടി പള്ളി 
# ചെങ്ങരി പള്ളി 
# ലണ്ടൻ പള്ളി 

## സംപ്രേഷണ നിലയങ്ങൾ
# സൂബോറോ ടി.വി 
# ജെ.എസ്.സി. ന്യൂസ്
# റേഡിയോ മലങ്കര
# മലങ്കര വിഷൻ 

വർഗ്ഗം:ക്രൈസ്തവസഭകൾ
വർഗ്ഗം:സുറിയാനി ഓർത്തഡോക്സ്‌ സഭ